AIŠKINAMASIS RAŠTAS

Dėl savivaldybės funkcijoms vykdyti reikalingų teritorijų pripažinimo svarbiomis vietos bendruomenėms

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti, kad:

* 1. 0,21 ha ploto žemės sklypas (pagal pridedamą schemą), esantis Molėtų r. sav., Čiulėnų sen., Levaniškių k., yra svarbi vietos bendruomenei teritorija, skirta bendram (viešam) naudojimui, reikalinga inžinerinei infrastruktūrai ir savarankiškosios savivaldybės funkcijos – gyventojų poilsio organizavimo – įgyvendinimui;
  2. 0,61 ha ploto žemės sklypas (pagal pridedamą schemą), esantis Molėtų r. sav., Suginčių sen., Verbiškių k., yra svarbi vietos bendruomenei teritorija, skirta bendram (viešam) naudojimui, reikalinga inžinerinei infrastruktūrai ir savarankiškosios savivaldybės funkcijos – kūno kultūros ir sporto plėtojimo, gyventojų poilsio organizavimo – įgyvendinimui;
  3. 0,27 ha ploto žemės sklypas (pagal pridedamą schemą), esantis Molėtų r. sav., Giedraičių mstl., Paežerių g., yra svarbi vietos bendruomenei teritorija, skirta bendram (viešam) naudojimui, reikalinga rekreacijai, inžinerinei infrastruktūrai ir savarankiškosios savivaldybės funkcijos – gyventojų poilsio organizavimo – įgyvendinimui.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Pripažinus žemės sklypus visuomenės poreikiams naudojama teritorija, svarbia vietos bendruomenei, skirta bendram (viešam) naudojimui ir reikalinga savivaldybės funkcijoms vykdyti, Molėtų rajono savivaldybė rengs prašymą priskirti minėtus sklypus prie valstybės išperkamos žemės ir inicijuos žemės sklypų projektavimą, atliks kadastrinius matavimus.

4. Lėšų poreikis ir jų šaltiniai:

Savivaldybės lėšos bus reikalingos žemės sklypo projektavimo ir kadastrinių matavimų paslaugoms atlikti.

5. Kiti sprendimui priimti reikalingi pagrindimai, skaičiavimai ar paaiškinimai.

0,21 ha ploto žemės sklypas, esantis Molėtų r. sav., Čiulėnų sen., Levaniškių k., yra laisvoje valstybinėje žemėje. Tikslinga šį žemės sklypą pripažinti svarbiu visuomenės poreikiams, kadangi šiame žemės sklype yra įrengta aikštelė su asfalto danga. Čia vyksta bendruomenės renginiai. Bendruomenė šioje teritorijoje norėtų įgyvendinti Nacionalinės paramos kaimo bendruomenių veiklai finansuojamus projektus.

0,61 ha ploto žemės sklypas, esantis Molėtų r. sav., Suginčių sen., Verbiškių k., yra laisvoje valstybinėje žemėje. Tikslinga šį žemės sklypą pripažinti svarbiu visuomenės poreikiams, kadangi šiame sklype yra įrengta sporto inžinerinė infrastruktūra, vyksta bendruomenės renginiai.

0,27 ha ploto žemės sklypas, esantis Molėtų r. sav., Giedraičių mstl., Paežerių g., yra laisvoje valstybinėje žemėje. Tikslinga šį žemės sklypą pripažinti svarbiu visuomenės poreikiams, kadangi šiame sklype yra įrengta poilsiui skirta inžinerinė infrastruktūra, vyksta bendruomenės renginiai.

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas nustato, kad žemė išperkama valstybės, jeigu ji savivaldybės tarybos sprendimu pripažįstama svarbia visuomenės poreikiams ir bus skirta bendram (viešam) naudojimui.